колко време можем да чакаме плащане по неплатени фактури
задължението по неплатени фактури може да се разглежда или като периодично или като еднократно задължение. ако говорим за неплатени фактури издадени от по-големи бизнеси, пример за периодични задължения са доставката на ток, вода, газ, интернет, телефон и др. в случаите на периодични задължения, правото за събиране на задължението по неплатената фактура трябва да се упражни в три годишен срок от издаването на фактурата. ако то не се упражни в този срок, издателят на фактурата губи правото на съдебно събиране на задължението. ако имаме еднократно задължение т.е. неплатената фактура е издадена за еднократно предоставяне на стока/услуга, тогава задължението по тази фактура може да бъде предявено пред съд в пет годишен срок.